**Չեզարե Մակկարի** (իտալ.՝ Cesare Maccari, մայիսի 9, 1840(1840-05-09)[…], Սիենա, Տոսկանա, Իտալիա - օգոստոսի 7, 1919(1919-08-07), Հռոմ, Իտալիա), իտալացի նկարիչ և քանդակագործ։

Կյանք և ստեղծագործություն
-------------------------

Ջուզեպպե Մակկարիի և Կարոլինա Մանուչչիի որդին է։

Նա իր գեղարվեստական կրթությունը ստացել է Կոլեգիո Տոլոմեում, միևնույն ժամանակ այնտեղ է սովորել պատերազմական թեմաների ապագա նկարիչ Ամոս Կասիոլին։ Սիենայի գեղարվեստի ինստիտուտում (Istituto di belle arti di Siena) նա Տիտո Սարրոչիի ուսանողն էր։

Գեղանկարչությունից բացի, Մակկարին որոշ ժամանակ զբաղվել է քանդակագործությամբ։ Տիտո Սարրոչիի ղեկավարությամբ և նրա հետ միասին նա աշխատել է Սիենայի Սան Դոմենիկոյի բազիլիկայում գտնվող Ջուզեպպե Պյանիջիանիի (Monumento a Giuseppe Pianigiani) հուշարձանի վրա։ Ավելի ուշ նա տեղափոխվել է Ֆլորենցիա և այնտեղ աշխատանքի ընդունվել Լուիջի Մուսինիի արվեստի արհեստանոցում։ Մուսինիի մոտ աշխատել է որպես պատվերով նկարիչ, բրիտանական համայնքներից մեկի պատվերով կրկնօրինակել է Սիենայի տաճարում պահվող Պինտուրիկիոյի աշխատանքները։

Արվեստի առաջին գիտակներից մեկը, որն ուշադրություն է դարձերլ Մակկարիի տաղանդին, եղել է մարկիզ Ֆերդինանդո Պիերի-Ներլին։ Այս ազնվականը գնել է նրա «Ռեբեկան աղբյուրի մոտ ընդունում է Էլիզարի նվերները» կտավը և պայմանավորվել է Մոնտենորի դ'Արբիի մոտակայքում գտնվող կալվածքի իր մատուռը չորս ավետարանիչներին պատկերող որմնանկարներով զարդարելու մասին։ 1865 թվականին նկարիչը մրցանակ է շահել «*Լեոնարդո դա Վինչիի բնորդուհի Մոնա Լիզան*» կտավի համար։ Հռոմ տեղափոխվելուց հետո նա երկար ժամանակ եղել է տեղական Սուրբ Լուկայի ակադեմիայի (Accademia di San Luca) դոցենտ։

1874 թվականին Չեզարե Մակկարին ամուսնանում է Կարոլինա Էպշտեյնի հետ, այս ամուսնությունից ծնվել է նրանց դուստրը` Արջիան։

Կտավներ և որմնանկարներ (ընտրված)
--------------------------------

* Վիկտորիա Կոլոնան խորհրդածում է Միքելանջելոյի բանաստեղծությունների շուրջ (1868)
* Սիրան զոհաբերում է իրեն տիրուհի Ֆաբիոլայի համար (1869)
* Տրիկլինիում (1879)
* Սիլվեստեր 3-րդ պապի պաշտոնազրկումը
* Վենետիկում առաջին հաղորդության օրը
* Կոնսոլացիոնե եկեղեցու որմնանկարները (1889)
* Կապելլա Պերիի մատուռը Մոնտերոնի դ'Արբիաում. չորս ավետարանիչներ, որմնանկար
* Դել Սանտիսիմո Սուդարտո դեյ Պիեմենտեսիի եկեղեցի, Հռոմ, որմնանկարներ (1870/73)
* Կվիրինալյան պալատ, Հռոմ, Երեք գեղուհիներին պսակող Ամուրը, որմնանկար
* Տիկնոջ պալատը (Իտալիայի Սենատի նստավայր), Հռոմ. Ցիցերոնի ելույթը Կատիլինայի դեմ, որմնանկար (1888)
* Ռիսորջիմենտոյի սրահ, Հանրապետական պալատ, Սիենա. Թագավոր Վիկտոր Էմանուել 2-ը և այլ որմնանկարներ

Պատկերասրահ
-----------

* "Ցիցերոնի ելույթը Կատիլինայի դեմ", 1888"Ցիցերոնի ելույթը Կատիլինայի դեմ", 1888
* "Ապպիոս Կլավդիոսը սենատում""Ապպիոս Կլավդիոսը սենատում"
* "Մոնա Լիզան` Լեոնարդո դա Վինչիի բնորդուհի""Մոնա Լիզան` Լեոնարդո դա Վինչիի բնորդուհի"
* "Ազատության մեծությունը""Ազատության մեծությունը"
* Լորետոյի բազիլիկայի գմբեթի որմնանկար (1895-1907)Լորետոյի բազիլիկայի գմբեթի որմնանկար (1895-1907)

Ծանոթագրություններ
------------------

1. 1 2
2. 1 2  Cesare Maccari (նիդերլ.)
3. 1 2  Benezit Dictionary of Artists — OUP, 2006. — ISBN 978-0-19-977378-7

Գրականություն
-------------

* Piero Torriti: *Tutta Siena. Contrada per Contrada.* Edizioni Bonechi, Florenz 2004, ISBN 88-7204-456-1


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Իտալացիների կենսագրական բառարան · Treccani |
|  |
| 

|  Չափորոշչային վերահսկողություն |
| --- |
|  |
| GND: 121449491 · ICCU: VBAV001050 · ISNI: 0000000066348801 · LCCN: n2002011808 · SUDOC: 244869650 · VIAF: 55004035 · ULAN: 500031383 · WorldCat VIAF: 55004035 |

 |

 |